Ροζ ολοταχώς

Το Ροζ ολοταχώς είναι ελληνική κωμική ταινία του 2001 σε σκηνοθεσία του Δημήτρη Γιατζουζάκη και σενάριο των Χάρη Ρώμα και Άννας Χατζησοφιά. 

Πλοκή

Ο Θωμάς Γαροφάλλου, ένας παρουσιαστής τοκ σόου προσπαθεί να αποκαλύψει στο πανελλήνιο ότι ο Αριστοτέλης Χαραμής, υπουργός Παιδείας είναι γκέι. Μαζί με τη συνεργάτιδά του, Ελένη Σιστοβάρη, του στήνουν παγίδα για να τον μαγνητοσκοπήσουν κρυφά, όμως γίνεται μια παρεξήγηση και η εικόνα που βγαίνει προς τα έξω είναι πως ομοφυλόφιλος είναι ο δημοσιογράφος, ο οποίος στιγματίζεται και χάνει τη γυναίκα του. Η αποκάλυψη αυτή πλήττει το κύρος και των δύο, με αποτέλεσμα να χάσουν τις θέσεις τους.

Οι δύο άνδρες, θέλοντας να επανέλθουν στο προσκήνιο, συμμαχούν, κάτι που θα φέρει απρόβλεπτα αποτελέσματα. Έχοντας γίνει ήρωες στα μάτια όλων των καταπιεσμένων, οι δυο άντρες γίνονται ιδρυτές ενός νέου, εναλλακτικού κόμματος, ενώ προσποιούνται ότι είναι ζευγάρι για να προσελκύσουν ψηφοφόρους.

Διανομή ρόλων
Πρωταγωνιστές:
Χάρης Ρώμας  - Θωμάς Γαροφάλλου
Φίλιππος Σοφιανός - Αριστοτέλης Χαραμής
Ναταλία Δραγούμη - Μαριάννα Γαροφάλλου
Χρύσα Αβράμη  - Έλενα Σιστοβάρη
Κώστας Κόκλας - Γιώργος
Πηνελόπη Πιτσούλη - Αθηνά ΓαροφάλλουΒάσω Γουλιελμάκη - Μαρία Καλαντζή
Αίας Μανθόπουλος - Τζακ
Σπύρος Μπιμπίλας
Εύα Κουμαριανού - Εύα Κουμαριανού
Αλέξανδρος Μυλωνάς - Κίμων
Μάνος Πίντζης
Συμμετέχουν
Βασίλης Κολοβός
Νατάσα Μανίσαλη - Χαρίκλεια
Στέργιος Νένες - παρουσιαστής
Μαρία Γεωργιάδου  - σύζυγος πρωθυπουργού
Όλγα Μαλέα - νοσοκόμα
Γιάννης Μποσταντζόγλου - σύζυγος Χαρίκλειας
Άννα Χατζησοφιά - δημοσιογράφος Γιώργος Κωνσταντής
Στηβ Ντούζος - νεοναζί
Γρηγόρης Βαλλιανάτος - Γρηγόρης Βαλλιανάτος
Τζέσυ Παπουτσή
Ρίκα Βαγιάνη
 Περικλής Λιανός - γιατρός
 Έφη Θανοπούλου                                                                                   
 Λίλιαν Αρχοντή 
 Μαρβίνα Πιτυχούτη                                                                                   

 Παραγωγή 
Η πρεμιέρα της ταινίας πραγματοποιήθηκε στις 15 Φεβρουαρίου 2001. Κόβοντας 60.000 εισιτήρια πανελλαδικά, κατατάχθηκε στην 6η θέση ανάμεσα σε 22 ταινίες της ίδιας σεζόν. Κυκλοφόρησε και με τη μορφή ντιβιντί στις 23 Αυγούστου της ίδιας χρονιάς.  Η ταινία έλαβε μέρος στο διαγωνιστικό τμήμα του 42ου φεστιβάλ Θεσσαλονίκης. 

 Παραπομπές 

Εξωτερικοί σύνδεσμοι
Η ταινία στο IMDb

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2001
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Σενάρια του Χάρη Ρώμα
Κατηγορία:Ταινίες γυρισμένες στην Ελλάδα